สาวเหนือเซาะกิ๋น*U*แวะจิบชารอรถทัวร์ที่ Eat Drink โครงการ สตาร์อเวนิว อาเขต
ใครมีเพื่อนหรือแฟนชอบกินชา แต่อันตัวเรานั้นชอบกินกาแฟ แล้วเครื่องดื่มสองประเภทนี่มักจะมีร้านแยกจากกัน...ไม่อยากนั่งแยกร้านกันทำไงดี?

ลองมาที่ร้าน EatDrink ในมินิมอลล์สตาร์อเวนิว อาเขต ตรงข้ามร้านแมคโดนัลล์ดู ได้ยินเป็นร้านชา แต่ตกแต่งสไตล์โมเดิร์น อารมณ์วัยรุ่น แต่หน้าเคาน์เตอร์นี่โรงเตี๊ยมหนังจีนมาเลย โถใส่ชาสไตล์โบราณเยอะมาก ชาบางชนิด เจ้าของร้านลงทุนไปซื้อถึงสิบสองปันนาเลยทีเดียว

ที่นี่นอกจากมีบริการกาแฟที่ว่าเอสเฟรชโซ่เด่นแล้ว ยังมีพวกชาหายากที่เจ้าของร้านดั้นด้นไปซื้อถึงสิบสองปันนาเลย อยากเม้าธ์มอยแลกเปลี่ยนคุยเรื่องชากับเจ้าของร้านได้ เขาเป็นกันเองมาก (แถมยังหนุ่มด้วยนะเออ อิอิ)

แต่ถ้ากึ๊ดบ่ออกจะเอาชาใดดี สำหรับคนลดน้ำหนัก ลองสั่งชาออร์แกนิกส์ เป็นชาดอกไม้สีสวย กลิ่นหอมอ่อนๆ กานึงดื่มได้ 2 คนยังไม่หมดเลย เสิร์ฟมาในถาดไม้อักษรจีน ได้ฟีลโรงเตี๊ยมเลย

ราคาเครื่องดื่มค่อนข้างแพงนิดนึง กาแฟที่นี่โปรโมทของเอสเพรสโซ่ลำที่สุด แต่ไม่ได้สั่งทานเพราะกลัวว่าจะขมมาก พอลองกาแฟอื่นอย่างลาเต้ร้อน กับ มอคค่าคาราเมลเย็น รู้สึกได้ว่าไม่ค่อยมีความหวานปนเลย อย่างนี้สงสัยเอสเพรสโซ่ต้องขมมากแหง อาจถูกปากคอกาแฟรสเข้มก็ได้

...ส่วนขนมนอกจากเค้กแล้วก็มีช็อกโกแลตชิ้นเล็กพอดีคำ รสชาติบาดคอ ชิ้นละ 25 บาท มีให้เลือกหลายแบบ อร่อยจนลืมความแพงของราคาเลย(ฮา)

แต่ที่เด่นคือ ขนมเปี๊ยะหมูหยอง ชิ้นใหญ่คุ้ม ราคา 25 บาท ขนมเปี๊ยะของร้านนี่ทำค่อนข้างอูม ผิวเนียนมัน เวลากินต้องใช้มือเปิปอย่างเดียวเน้อสูเขา ช้อนส้อมบ่ได้อรรถรส ต้องกินทีแล้วแป้งร่วงกราวให้มันเหมือนมิลค์เฟยถึงจะถึงใจ๋? รสชาติข้างในหวาน แต่ค่อนข้างแห้ง (เคยกินหมูหยองแบบมีฉ่ำน้ำนิดๆ) แต่โดยรวมแล้วรสชาติโอเคเลย

จริงๆ ขนมเปี๊ยะก็เป็นโปรซื้อ 4 แถม 1 (ชิ้นละ 25 บาทเหมือนช็อกโกแลต! ถ้าเทียบเรื่องปริมาณ ขนมเปี๊ยะคุ้ม แต่ถ้าเทียบรสชาติ อิฉันว่าช็อกโกแลตชนะนะ... แต่ตอนนั้นอิ่มแว้ว เลยเจี๊ยะได้ชิ้นเดียว (ข้างๆเป็นดาร์คช็อกโกแลตคุ้กกี้ คลุกน้ำตาลไอซิ่ง ชิ้นละ 10 บาท...ดูนะ ขนาดอิ่ม ยังขออีกนิด

...ใครไปรอขึ้นรถทัวร์แถวนั้น หรือเพิ่งลงจากรถทัวร์ตอนเช้า อยากหาข้าวกินก็ลองมาพักเหนื่อยที่ร้านนี่ได้